recursal/SuperWikiNEXT-32B huggingface dataset:
**ख़कास** (अंग्रेज़ी: Khakas), जो स्वयं को **तादार** (ख़कास: Тадарлар) कहते हैं, रूस के साइबेरिया क्षेत्र के दक्षिणी भाग में स्थित ख़कासिया गणतंत्र में बसने वाला तुर्क लोगों का एक समुदाय है। ध्यान दें कि हालांकि यह लोग अपने आप को 'तादार' या 'तातार' कहते हैं, इस से तात्पर्य 'साइबेरियाई तातार' है जो रूस के यूरोपीय भाग में बसने वाले तातार लोगों से अलग है।

इतिहास
------

ख़कास लोगों की उत्पत्ति पर विद्वानों में मतभेद है। कुछ के अनुसार यह किरगिज़ लोगों के वंशज हैं जो कभी येनिसेय नदी के क्षेत्र में रहते थे और जिनके अन्य वंशज आधुनिक किर्गिज़स्तान में बसते हैं। १७वीं सदी में ख़कास लोगों ने अपना एक ख़कासिया राज्य बना रखा था जो एक मंगोल शासक के अधीन था। उस समय यहाँ रूसी लोगों का आकर बसना आरम्भ हो गया। १८२० के दशक में क्रास्नोयार्स्क क्राय के मिनुसिंस्क शहर के पास ज़मीन से सोना मिला और इस पूरे क्षेत्र का औद्योगीकरण शुरू हो गया।

१९वीं सदी में बहुत से ख़कास लोगों ने रूसी रहन-सहन अपना लिया। रूसी फ़ौजों ने बहुत से ख़कास लोगों को रूसी पारंपरिक ईसाई बनाने पर भी मजबूर किया, लेकिन आजतक ख़कास समाज में ओझा धर्म और बौद्ध धर्म के तत्व मिलते हैं और बहुत से ख़कास ईसाई ओझा और ईसाई धर्म के मिश्रण में विश्वास रखते हैं।

इन्हें भी देखें
---------------

* ख़कास भाषा
* ख़कासिया

सन्दर्भ
-------

1. ↑  Окончательные итоги Всероссийской переписи населения 2010 года, All Russian census, 2010, Accessed: 2011-08-24
2. ↑  State statistics commmittee of Ukraine - National composition of population, 2001 census (Ukrainian)
सूर्यास्त पर ख़ान तेन्ग्री
**ख़ान तेंग्री** (Khan Tengri; किरगिज़: Хан-Теңири) तियान शान पर्वत शृंखला का दूसरा सबसे ऊँचा पर्वत है। यह मध्य एशिया में क़ाज़ाक़स्तान, किर्गिज़स्तान और चीन की सीमा पर इसिक कुल झील से पूर्व में स्थित है। इसके शिखर की ऊँचाई ६,९९५ मीटर (२२,९४९ फ़ुट) है। उइग़ुर भाषा में इसके नाम का अर्थ 'आकाश ख़ान (राजा)' है। प्राचीनकाल में तुर्की लोगों के मूल धर्म में तेन्ग्री आकाश के देवता का नाम था।

पर्वतारोहन करने वालों में ७,००० मीटर से अधिक ऊँचे पहाड़ों की ख़ास मान्यता होती है। ख़ान तेंग्री पर हिमानी की वजह से इसका बर्फ़-समेत शिखर ७,०१० मीटर तक उठ जाता है इसलिए बहुत से लोग इसे एक 'सात-हज़ारी पर्वत' मानते हैं हालांकि मूल रूप से इसकी ऊँचाई उस से कुछ ५ मीटर कम है। तियान शान शृंखला में केवल ७,४३९ मीटर का जेन्गिश चोकुसु ही इस से अधिक ऊँचा है।[1]

इन्हें भी देखें
---------------

* तेन्ग्री
* तियान शान
* इसिक कुल

सन्दर्भ
-------

1. ↑  Bradt Kazakhstan, Paul Brummell, Bradt Travel Guides, 2008, ISBN 978-1-84162-234-7, *... At the far southeastern corner of the country, where the borders of Kazakhstan, Kyrgyzstan and China come together, stands the highest point in Kazakhstan, the mountain named after Tengri, the Turkic god of the heavens ...*
नये क्षेत्र में जाने के लिये अपने तम्बु उखाड़ते हुए खोईखोई (१८०५ में बना चित्र)
एक खोईखोई पुरुष
**खोईखोई** (Khoekhoe), जिन्हें सिर्फ़ **खोई** (Khoi) भी कहा जाता है, अफ़्रीका के दक्षिणी भाग में बसने वाले खोईसान लोगों की एक शाखा है। यह समुदाय बुशमैन समुदाय से क़रीबी सम्बन्ध रखता है और ५वी सदी से दक्षिणी अफ़्रीका में बसा हुआ है। यहा वे मवेशी पालन और अस्थाई कृषि में लगे हुए हैं। वे खोईखोई भाषाएँ बोलते हैं। इन भाषाओं में मौजूद क्लिक व्यंजनों की नकल में यूरोपी लोग खोईखोई लोगों को **हॉटेनटॉट** (Hottentot) कहते थे लेकिन अब यह एक अपमानजनक नाम माना जाता है इसलिये इसका प्रयोग कम हो गया है।

नामा लोग
--------

नामा समुदाय खोईखोई लोगों की सबसे बड़ी शाखा है और नामाओं को छोड़कर अधिकतर खोईखोई समुदाय विलुप्त हो चुके हैं।

इन्हें भी देखें
---------------

* खोईसान
* बुशमैन

सन्दर्भ
-------

1. ↑  Country Information on Namibia (cached page)
2. ↑  Report of the South African Association for the Advancement of Science Archived 2013-07-31 at the Wayback Machine, Rev. Prof Johannes Du Plessis, B.A. B.D. accessdate 5 जुलाई 2010, pages 189–193, 1917
3. ↑  Evolutionary Models and Studies in Human Diversity, Robert J. Meier, Charlotte M. Otten, Fathi Abdel-Hameed, pp. 233, Walter de Gruyter, 1978, ISBN 9783110800043, *... The only surviving Khoikhoi (Hottentots) all belong to the Nama linguistic division. Khoikhoi speaking other Hottentot languages are now extinct ...*
**गुंजन पंत** एक भारतीय फिल्म अभिनेत्री हैं जो मुख्य रूप से हिंदी एवं भोजपुरी सिनेमा से जुड़ी हुई हैं। गुंजन पंत का परिवार उत्तराखंड के शहर नैनीताल से संबन्ध रखता है लेकिन उनका जन्म भोपाल, मध्य प्रदेश में 5 जनवरी 1989 को हुआ था। गुंजन ने अभिनय के क्षेत्र में अपने करियर की शुरुआत साल 2004 में टी.वी. धारावाहिक 'जिन्दगी एक सफर' से की। जबकि फिल्मों में उनके अभिनय का सफर भोजपुरी फिल्म 'करनी के फल आज ना तो कल' से शुरू हुआ।

जीवन परिचय
----------

गुंजन पंत का जन्म भोपाल में 5 जनवरी 1989 को हुआ था। गुंजन की शिक्षा दीक्षा भोपाल में हुई जहां बरकतुल्ला विश्वविद्यालय से उन्होंने स्नातक किया। गुंजन एक डॉक्टर के रूप में कॉर्डियोलॉजिस्ट बनना चाहती थीं लेकिन नियति को कुछ और मंजूर था जिसके चलते वो ग्लैमर की दुनिया में आ गईं। साल 2004 में दूरदर्शन के एक शो के सिलसिले में गुंजन का मुंबई आना हुआ जहां उनके एक परिचित ने उन्हें वीनस म्यूजिक के दफ्तर से संपर्क करने के लिए कहा। जहां एक ऑडीशन के बाद गुंजन को एक म्यूजिक एलबम में काम करने के लिए चुन लिया गया। यहीं से गुंजन के अभिनय की शुरुआत हुई। इसके तुरंत बाद उसी साल उन्हें टीवी धारावाहिक 'जिंदगी एक सफर' में काम मिला। इस धारावाहिक की शूटिंग को दौरान ही गुंजन को फिल्म का ऑफर मिला लेकिन तब गुंजन को ये नहीं पता था कि ये फिल्म भोजपुरी भाषा में बनेगी। गुंजन को उस समय भोजपुरी भाषा का ज्ञान नहीं था लेकिन बहुत कम समय में गुंजन ने इस भाषा पर अपनी महारत हासिल कर ली। आज की तारीख में गुंजन पंत भोजपुरी सिनेमा में एक जाना पहचाना नाम है।

फिल्में
-------

|  |  |  |  |  |
| --- | --- | --- | --- | --- |
| **साल** | **फ़िल्म** | **भूमिका** | **भाषा** | **नोट्स** |
| 2008 | करनी के फल आज ना तो कल |  | भोजपुरी |  |
| 2008 | हमार मदर इंडिया |  | भोजपुरी |  |
| 2010 | नथूनिया पे गोली मारे | मुख्य भूमिका | भोजपुरी |  |
| 2010 | मार देब गोली केहू ना बोली | मुख्य भूमिका | भोजपुरी |  |
| 2010 | चंदू की चमेली | मुख्य भूमिका | भोजपुरी |  |
| 2013 | लक्ष्मण रेखा | मुख्य भूमिका | भोजपुरी |  |
| 2015 | सुहाग | मुख्य भूमिका | भोजपुरी |  |
| 2015 | नहले पे दहला | मुख्य भूमिका | भोजपुरी |  |
| 2015 | कोठा जहां प्यार बिकेला | मुख्य भूमिका | भोजपुरी |  |
| 2017 | बैरी बइल सजनवा हमार | मुख्य भूमिका | भोजपुरी |  |
| 2018 | यादव पान भंडार | मुख्य भूमिका | भोजपुरी |  |
| 2018 | ये इश्क बड़ा बेदर्दी | मुख्य भूमिका | भोजपुरी |  |
| 2019 | हमरा के तोहरा प्यार भइल बा | मुख्य भूमिका | भोजपुरी |  |
| 2019 | ओम हर हर महादेव |  | भोजपुरी |  |
| 2021 | कवन कसूर | संध्या | भोजपुरी |  |

सम्मान एवं पुरस्कार
-------------------

1. डॉ. राजेन्द्र प्रसाद अवार्ड
2. मितवा थिएटर अवार्ड

सन्दर्भ
-------



1. ↑  "भोजपुरी ऐक्ट्रेस गुंजन पंत: खूबसूरती और मासूमियत के लिए एक पता, यकीन ना हो तो देखिए तस्वीरें". अभिगमन तिथि 27 दिसंबर 2021.
2. ↑  "Gunjan Pant Biography, Movies". अभिगमन तिथि 27 दिसंबर 2021.
3. ↑  "कभी भोजपुरी का नाम तक नहीं सुना था, डॉक्टर बनने का सपना छोड़ गुंजन पंत ऐसे बनीं भोजपुरी सिनेमा की सुपरहिट एक्ट्रेस". अभिगमन तिथि 27 दिसंबर 2021.
4. ↑  "Gunjan Pant bestowed with Dr Rajendra Prasad Award". अभिगमन तिथि 27 दिसंबर 2021.
राजेन्द्र अवस्थी (२५ जनवरी, १९३० - ३० दिसंबर, २००९) हिंदी के प्रख्यात पत्रकार और लेखक थे। उनका जन्म मध्य प्रदेश के जबलपुर जिले के ज्योतिनगर गढा इलाके में हुआ था। वे नवभारत, सारिका, नंदन, साप्ताहिक हिन्दुस्तान और कादम्बिनी के संपादक रहे। उन्होंने अनेक उपन्यासों कहानियों एवं कविताओं की रचना की। वह ऑथर गिल्ड ऑफ इंडिया के अध्यक्ष भी रहे। दिल्ली सरकार की हिन्दी अकादमी ने उन्हें १९९७-९८ में साहित्यिक कृति से सम्मानित किया था।

प्रारंभिक जीवन
--------------

पिता धनेश्वर प्रसाद एवं माता बेटी बाई की संतान राजेन्द्र अवस्थी की प्रारंभित शिक्षा जबलपुर में हुई। वर्ष १९५० से १९५७ तक उन्होंने कलेक्ट्रेट में लिपिक के पद पर नौकरी की, लेकिन वर्ष १९५७ के आखिरी महीनों में वे पत्रकारिता के क्षेत्र में आए। उन्होंने कई समाचारपत्रों सहित प्रतिष्ठित पत्रिकाओं का संपादन भी किया। वे १९६० तक जबलपुर में रहे इसके बाद दिल्ली चले गए। दिल्ली में रहते हुए उन्होंने जमीन से जुड़ी सामाजिक विसंगतियों को उजागर करने वाला साहित्य रचा एवं पत्रकारिता में भी सक्रिय रहे। इस दौरान श्री अवस्थी का विवाह मंडला में शकुंतला अवस्थी से हुआ। उनके परिवार में तीन बेटे एवं दो बेटियाँ हैं।

उनकी साठ से अधिक कृतियाँ प्रकाशित हो चुकी हैं। उपन्यास, कहानी, निबंध, यात्रा-वृत्तांत के साथ-साथ उनका दार्शनिक स्वरूप है जो शायद ही किसी कथाकार में देखने को मिलता है। उनके उपन्यासों में सूरज किरण की छाँव, जंगल के फूल, जाने कितनी आँखें, बीमार शहर, अकेली आवाज और मछलीबाजार शामिल हैं। मकड़ी के जाले, दो जोड़ी आँखें, मेरी प्रिय कहानियाँ और उतरते ज्वार की सीपियाँ, एक औरत से इंटरव्यू और दोस्तों की दुनिया उनके कविता संग्रह हैं जबकि उन्होंने जंगल से शहर तक नाम से यात्रा वृतांत भी लिखा है। वे विश्व-यात्री हैं। दुनिया का कोई ऐसा देश नहीं जहाँ अनेक बार वे न गए हों। वहाँ के सांस्कृतिक और सामाजिक जीवन के साथ उनका पूरा समन्वय रहा है। कथाकार और पत्रकार होने के साथ ही, उन्होंने सांस्कृतिक राजनीति तथा सामयिक विषयों पर भी भरपूर लिखा है। अनेक दैनिक समाचार-पत्रों तथा पत्रिकाओं में उनके लेख प्रमुखता से छपते रहे। उनकी बेबाक टिप्पणियाँ अनेक बार आक्रोश और विवाद को भी जन्म देती रहीं, लेकिन अवस्थी जी कभी भी अपनी बात कहने से नहीं चूकते।

राजेंद्र अवस्थी का पाँच-छह महीने पहले हृदय की बाइपास सर्जरी हुई थी। कुछ दिनों पहले तबीयत बिगड़ने के कारण उन्हें एस्कॉर्ट अस्पताल में भर्ती कराया गया था। उनके स्वास्थ्य में सुधार भी आया था पर ३० जनवरी २००९ की सुबह अचानक उनकी साँसें थम गईं। वे पिछले कई दिनों से एस्कोर्ट हास्पिटल में वेंटिलेटर पर थे।

सन्दर्भ
-------

1. 1 2  "पत्रकार, साहित्यकार राजेन्द्र अवस्थी का निधन". *हिन्दी इन डॉट कॉम*. नयी दिल्ली. वार्ता. ३० दिसम्बर २००९. अभिगमन तिथि ५ जनवरी २०१३.[*मृत कड़ियाँ*][*मृत कड़ियाँ*]
2. ↑  "आखिर कब तक". भारतीय साहित्य संग्रह. मूल से 5 मार्च 2016 को पुरालेखित. अभिगमन तिथि ३० दिसंबर २००९. `|access-date=` में तिथि प्राचल का मान जाँचें (मदद)
न्यूयॉर्क शहर में खोंग ड्रमर
**खोंग** (बर्मा भाषा : ရခိုင်လူမျိုး , रखोंलूम्योः, अंग्रेजी : Rakhine people) म्यांमार के अराकान प्रदेश का निवासी एक जनसमाज है। इनकी अपनी भाषा और अपनी लिपि है। इस कारण विद्वानों की धारणा है कि अति प्राचीन काल से एक सुशिक्षित समाज रहा है। ये लोग बौद्ध धर्मावलंबी हैं। विवाह प्रसंग में लड़के का पिता लड़की के घर जाकर अपने लड़के के लिए लड़की माँगता है। इस संबंध के स्वीकार करने या न करने पर गाँव के चार प्रतिष्ठित जनों के सामने विचार होता है और एक मुर्गे के माध्यम से शुभाशुभ का विचार कर निर्णय किया जाता है।

इस समाज में स्त्री पुरुष दोनों की एक सी वेशभूषा होती है। इनके बीच इस संबंध में एक अनुश्रुति प्रचलित है। कहा जाता है कि प्राचीन काल में अराकान के किसी राजा की एक रूपवती रानी थी। राजा उसी के प्रेम में निमग्न रहकर राजकाज की उपेक्षा करने लगा। जब रानी ने यह देखा तो वह स्वयं राजकाज देखने लगी। उसकी सुव्यवस्था देखकर प्रजा उसे देव समान मानने लगी। रानी ने देखा कि लोग स्त्रियों को पुरुषों की उपेक्षा हेय मानते हैं। उसे यह बात अच्छी न लगी। उसने आदेश दिया कि स्त्रियाँ पुरुषों के समान लुंगी धारण करेंगी और पुरुष केश बढ़ायेंगे और हाथ पाँव में गुदना गुदवाएँगे। प्रजा ने रानी की इस आज्ञा का पालन किया और आज तक यह बात मान्य होती चली आ रही है।
**कोटकासिम** (Kotkasim) भारत के राजस्थान राज्य के अलवर ज़िले में स्थित एक गाँव है। यह इसी नाम की तहसील का मुख्यालय भी है।

विवरण
-----

इसका मूल नाम कोट क़ासिम (क़ासिम का किला) है लेकिन वर्तमान में इसे कोट कासिम उच्चारित किया जाता है। कोटकासिम अहिरवाल में आता है और यहाँ पर अधिकतर अहिर हैं।

भूगोल
-----

कोट कासिम उत्तरी अक्षांश 28° 01' 45" एवं पूर्वी देशान्तर 76° 43' 15" पर स्थित है और राजस्थान के अलवर जिले में 263 मीटर (863 फीट) उन्नयन पर स्थित है। कोट कासिम के नजदीकी गाँव कतोपुर 6km, लाडपुर 7 km, खैरी खानपुर अहिरान (5 km), घीकका (1.8 किमी), कनहाड़का (2.3 किमी), श्रीचन्दपुरा (4.4 किमी), पुर (4.4 किमी), बघाणा (6.0 किमी), गुनसर (7.4 किमी) हैं। समान पिन कोड (301702) वाले अन्य गाँव लालपुर, उजोली, लाडपुर, इक्रोतिया, पालपुर हैं।

स्थिति
------

कोट कासिम राष्ट्रीय राजधानी क्षेत्र में स्थित है जो 125 किलोमीटर (410,000 फीट) दिल्ली के दक्षिण में, 150 किलोमीटर (490,000 फीट) राज्य की राजधानी जयपुर से उत्तर में, 50 किलोमीटर (160,000 फीट) अलवर नगर से उत्तर में, 25 किलोमीटर (82,000 फीट) रेवाड़ी नगर से पूर्व में, 25 किलोमीटर (82,000 फीट) धारुहेड़ा दक्षिण में, 20 किलोमीटर (66,000 फीट) भिवाडी से दक्षिण में और अलवर के ही अन्य नगर तिजारा से 20 किलोमीटर (66,000 फीट) उत्तर में है।

यहाँ से गढ़ीबोलनी गाँव से होते हुए सुगमता से राष्ट्रीय राजमार्ग 48 (दिल्ली-जयपुर-मुम्बई राष्ट्रीय राजमार्ग) तक पहुँचा जा सकता है। कोट कासिम नियमित बसों द्वारा रेवाड़ी, धारुहेड़ा, भिवाड़ी, तिजारा और अलवर से जुड़ा हुआ है।

जनसांख्यिकी
-----------

कोटकासिम 2001 की जनगणना के अनुसार एक गाँव की श्रेणी में था जिसकी जनसंख्या 1,000 से कम थी। वर्तमान में गाँव में कुछ सौ की आबादी है जिसमें मुख्यतः अहिर, जाट ईत्यादि शामिल हैं।

इन्हें भी देखें
---------------

* खैरथल ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
3. ↑  "संग्रहीत प्रति" (PDF). मूल (PDF) से 27 सितंबर 2013 को पुरालेखित. अभिगमन तिथि 7 सितंबर 2013.
4. ↑  गहलोत, सुखवीर सिंह; धर, बंशी (1989). *Castes and tribes of Rajasthan* [*राजस्थान की जातियाँ एवं जनजातियाँ*]. मूल से 5 अक्तूबर 2013 को पुरालेखित. अभिगमन तिथि 7 सितंबर 2013.
**लॉरी स्टीफंस** (जन्म 5 मार्च 1984) एक अल्पाइन मोनोस्कियर है जिसे स्पाइना बिफिडा है । उसने पैरालिंपिक में संयुक्त राज्य अमेरिका के लिए कई पदक जीते हैं।  उन्हें आईपीसी अल्पाइन स्कीइंग विश्व कप में भी सफलता मिली है।

जीवनी
-----

लॉरी स्टीफंस ने न्यू हैम्पशायर के लून माउंटेन पर 12 साल की उम्र में स्कीइंग शुरू की और फिर 3 साल बाद 15 साल की उम्र में दौड़ना शुरू किया जब वह क्रिस डेवलिन-यंग की न्यू इंग्लैंड डिसेबल्ड स्की टीम की सदस्य बन गईं। स्टीफंस 5 अलग-अलग स्कीइंग स्पर्धाओं में प्रतिस्पर्धा करते हैं जो डाउनहिल, स्लैलम, जाइंट स्लैलम, सुपर-जी और सुपर कंबाइंड हैं। उसने 4 पैरालंपिक खेलों और 5 विश्व चैंपियनशिप में भाग लिया है। पैरालिंपियन के रूप में उनकी शुरुआत 2006 में हुई थी और जब से उन्होंने 2010, 2014 और 2018 खेलों में भाग लिया है। उसने कुल 7 पैरालंपिक पदक (2 स्वर्ण, 2 रजत और 3 कांस्य) और 7 विश्व चैंपियनशिप पदक (1 स्वर्ण, 3 रजत, 3 कांस्य) जीते हैं। 2006 में संयुक्त राज्य ओलंपिक समिति द्वारा स्टीफेंस को पैरालंपिक स्पोर्ट्सवुमेन ऑफ द ईयर नामित किया गया था। उनके कुछ बेहतरीन रेसिंग प्रदर्शन जहां 2006 में उन्होंने सुपर-जी-सिटिंग (समय 1:33.88) और डाउनहिल-सिटिंग (समय 1:46.86) में अपने दो स्वर्ण पदक जीते थे। २००६ में स्टीफंस को एक विकलांगता के साथ सर्वश्रेष्ठ महिला एथलीट के रूप में खेल प्रदर्शन वार्षिक पुरस्कार में उत्कृष्टता के लिए भी नामांकित किया गया था। 2018 प्योंगचांग खेलों में लॉरी स्टीफंस ने मोनो-स्की का उपयोग करके अल्पाइन स्कीइंग में अमेरिका के लिए कांस्य पदक जीता था, उनका समय 1:35.8 था। 2018 में उसने सुपर कंबाइंड-सिटिंग में चौथा, सुपर-जी-सिटिंग में 5वां और स्लैलम-सिटिंग में, जाइंट स्लैलम-सिटिंग में 7वां स्थान हासिल किया था। स्टीफंस ने पैरालंपिक तैराकी में संयुक्त राज्य अमेरिका के लिए भी प्रतिस्पर्धा की है, उन्होंने 100 मीटर बैकस्ट्रोक में दो रिकॉर्ड बनाए और 200 मीटर बैकस्ट्रोक में एक रिकॉर्ड बनाया। खेल के अलावा उन्होंने न्यू हैम्पशायर विश्वविद्यालय में चिकित्सीय मनोरंजन का अध्ययन किया है।

संदर्भ
------

 

1. ↑  "Athlete Bio". *ipc.infostradasports.com*. मूल से 30 मार्च 2019 को पुरालेखित. अभिगमन तिथि 2020-01-11.
2. ↑  "LAURIE STEPHENS". *teamusa.org*. Team USA. मूल से 30 मार्च 2020 को पुरालेखित. अभिगमन तिथि 25 February 2019.
3. ↑  "Article in Foster's Daily Democrat from March 12, 2010". मूल से 30 मार्च 2019 को पुरालेखित. अभिगमन तिथि 11 अगस्त 2021.
**गीज़ा क़ब्रिस्तान** (अरबी: *أهرامات الجيزة*‎, IPA: [ʔɑhɾˤɑˈmɑːt elˈɡiːzæ], "पिरामिड गीज़ा के") काहिरा, मिस्र के बाहरी इलाके में, गीज़ा के पठार पर एक पुरातात्विक स्थल है। प्राचीन स्मारकों के इस परिसर में महान पिरामिड के रूप में जाना जाता है तीन पिरामिड परिसरों में शामिल हैं, ग्रेट स्फिंक्स के रूप में जाना जाता विशाल मूर्ति, कई कब्रिस्तान, एक मजदूरों के गांव और एक औद्योगिक परिसर|यह अंतर्देशीय नील नदी पर गीज़ा, कुछ 25 किलोमीटर (15 मील) काहिरा शहर के केंद्र के दक्षिण पश्चिम के पुराने शहर से रेगिस्तान में कुछ 9 किमी (5 मील) स्थित है। ऐतिहासिक दृष्टि से पश्चिमी कल्पना में प्राचीन मिस्र के प्रतीकों के रूप में बड़े करघा है जो पिरामिड, ग्रेट पिरामिड विश्व के सात आश्चर्य में से एक के रूप में सैदा के अन्तिपतेर् द्वारा सूचीबद्ध किया गया जब यूनानी मत के समय में लोकप्रिय थे। यह अब तक का अब भी अस्तित्व में प्राचीन आश्चर्यों की सबसे पुरानी और केवल एक है।

|  |
| --- |
|  |

सन्दर्भ
-------

1. ↑  Pedro Tafur, *Andanças e viajes Archived 2011-06-29 at the Wayback Machine*.
2. ↑  Medieval visitors, like the Spanish traveller Pedro Tafur in 1436, viewed them however as "the Granaries of Joseph" (Pedro Tafur, *Andanças e viajes Archived 2011-06-29 at the Wayback Machine*).

बाहरी कड़ियाँ
-------------

|  |  |
| --- | --- |
|  | **Giza pyramid complex** से संबंधित मीडिया विकिमीडिया कॉमंस पर उपलब्ध है।  |

* Pyramids in Giza Pictures of Giza Pyramids published under Creative Commons License
* 3D virtual tour explaining Houdin's theory  (plug in needed)
* Giza Necropolis 3D Photosynth of Giza Necropolis (requires Silverlight)
* Gizapyramids.org
**राजेन्द्र बाला घोष** (1882 -1951) हिंदी-नवजागरण की पहली छापामार लेखिका थीं। उन्होंने अपने आक्रामक लेखन द्वारा पुरुष-सत्तात्मक समाज की चूलें ढीली कर दीं। वे छद्माचार्यों द्वारा आरोपित चारित्रिक लांछनों से न टूटीं और न घबराईं बल्कि नये तेवर के साथ नारी-मुक्ति की लड़ाई जारी रखी। नतीजतन-स्त्री-स्वतंत्रता की बहाली के लिए उनका लेखकीय अभियान फेमिनिस्ट आन्दोलन का प्रथम अध्याय साबित हुआ। वे ' **बंग महिला** ' के छद्मनाम से लिखतीं थीं।

जीवन परिचय
----------

राजेन्द्र बाला घोष का जन्म 1882 में वाराणसी में हुआ था। आपके पिता का नाम रामप्रसन्न घोष तथा माताजी का नाम नीदरवासिनी घोष था। उनका परिवार वाराणसी का एक प्रतिष्ठित बंगाली परिवार था। आपके पूर्वज बंगाल से आकर वाराणसी में बस गए थे। बचपन में उन्हें 'रानी' और 'चारुबाला' के नाम से पुकारा जाता था। उनप्रारम्भिक शिक्षा अपनी माताजी के संरक्षण में हुई। आपका विवाह पूर्णचन्द्र देव के साथ हुआ था।

आप एक साहित्यिक रुचि वाली महिला थीं। 1904 से 1917 तक बंग महिला की रचनाएँ विभिन्न प्रतिष्ठित पत्रिकाओं में प्रकाशित होती रहीं। इसी बीच अपने दो बच्चों के असमय निधन और 1916 में पति के देहान्त से वे बुरी तरह टूट गईं। इन आघातों के कारण आपकी वाणी मौन हो गई और सृजन भी बन्द हो गया। 24 फरवरी 1१५१ को मिरजापुर में आपका देहान्त हो गया। 

हिन्दी कहानीकारों में बंग महिला का नाम आदर से लिया जाता है। मूलतः हिन्दीभाषी न होते हुए भी आपको हिन्दी से अनन्य अनुराग था। आप बंगला में 'प्रवासिनी' के नाम से लिखती थीं। इनकी प्रमुख कहानी दुलाईवाली है जो 1907 में सरस्वती पत्रिका में प्रकाशित हुई थी। हिन्दी की पहली कहानी कौन सी है, इस विषय में मतभेद है। लेकिन 'पहली हिन्दी कहानी' कही जाने वाली कहानियों में से एक बंग महिला की 'दुलाई वाली' भी है।

बंग महिला हिंदी-कहानी लेखन की विचारधारा-सम्पन्न आदि महिला हैं। उन्हीं की बनाई जमीन पर प्रेमचन्द जैसे कहानीकार खड़े हुए। हिंदी कहानियों के लिए नया वस्तु-विधान करने, रचना-प्रक्रिया को अभिनव मोड़ देने और भाषा को समूची प्राण-सत्ता के सा‍थ संचलित करने में बंग महिला का कोई जोड़ नहीं।

नारियों को रूढ़ तथा जड़ परम्पराओं के शिकंजे में कसने वाली शास्त्रीय व्यवस्थाओ को नकारती हुई बंग महिला ने स्त्री-शिक्षा का नया माहौल बनाया। उन्होंने नारियों के लिए स्वेच्छया पति का चुनाव करने, तलाक देने और यहाँ तक कि ‘पत्यन्तर’ करने के अधिकार की माँगें पुरजोर कीं। उनके लेखन में नया युग नई करवटें लेने लगा। बंग महिला के जीवन और कृतित्व में समकालीन नारी-लेखन के तमाम-तमाम मुद्दे अन्तर्भूत हैं।

वे हिंदी के पुरोधा समीक्षकों की लामबंदी का शिकार हो गई थीं। एक अदना, विधवा बंगाली स्त्री पुरुष-लेखकों का सरताज नहीं हो सकती थी। उन्हें आठ-नौ दशकों तक गुमनाम कर दिया गया।

कृतियाँ
-------

* चंद्रदेव से मेरी बातें 1904
* कुंभ में छोटी बहु1906
* दुलाईवाली 1907
* भाई-बहन (1908)
* दलिया  1909

बाहरी कड़ियाँ
-------------

* बंग महिला : नारी मुक्ति का संघर्ष (गूगल पुस्तक ; लेखक - भावदेव पाण्डेय)
एक ३३ वर्षीय सान पुरुष
एक सान स्त्री
**खोईसान** या **खोइसान** दक्षिण अफ़्रीका में रहने वाली दो अलग जातियों का सामूहिक नाम है जो खोईसान भाषाएँ बोलती हैं और अपने इर्द-गिर्द रहने वाले बहुसंख्यक बांटू भाषा बोलने वाली जातियों से भिन्न हैं। यह दो जातियाँ हैं: शिकारी-फ़रमर जीवनी बसर करने वाली सान जाति (जिन्हें बुशमैन भी कहा जाता है) और मवेशी-पालन करने वाली खोई जाति। यह दोनों समुदाय कालाहारी रेगिस्तान के क्षेत्र में रहते हैं।

शारीरिक रंग-रूप
---------------

खोईसान लोग अपने इर्द-गिर्द के बांटू लोगों से अलग नज़र आते हैं। इनका रंग भूरा होता है, जबकि बांटू लोग कृष्ण-वर्णीय होते हैं। इनका कद भी छोटा होता है: आमतौर पर १४९ सेमी (४ फ़ुट ९ इंच) से १६३ सेमी (५ फ़ुट ४ इंच) तक। इनकी आँखों का अकार भी बांटू लोगों से थोड़ा भिन्न होता है।

अनुवांशिकी
----------

खोईसान लोगों के दरम्यान आनुवंशिकी (यानि जॅनॅटिक्स) अनुसंधान करने से पता चला है कि यह पितृवंश और मातृवंश के नज़रिए से सारे मानवों के निकटतम सांझा पूर्वज से उत्पन्न हुई पहली शाखाओं के सदस्य हैं। इनमें अतिप्राचीन पितृवंश समूह ए, पितृवंश समूह बी और मातृवंश समूह ऍल० मिलते हैं।

इन्हें भी देखें
---------------

* खोईसान भाषाएँ
* पितृवंश समूह ए
* पितृवंश समूह बी
* मातृवंश समूह ऍल०

सन्दर्भ
-------

1. ↑  Knight A, Underhill PA, Mortensen HM, Zhivotovsky LA, Lin AA, Henn BM, Louis D, et al. (2003). African Y chromosome and mtDNA divergence provides insight into the history of click languages. Current Biology 13: 464-73.  Archived 2012-01-05 at the Wayback Machine
2. ↑  Hammer MF, Karafet TM, Redd AJ, Jarjanazi H, Santachiara-Benerecetti S, Soodyall H and Zegura SL (2001). Hierarchical patterns of global human Y-chromosome diversity. Molecular Biology and Evolution 18: 1189-203.
3. ↑  Naidoo T, Schlebusch CM, Makkan H, Patel P, Mahabeer R, Erasmus JC and Soodyall H (2010). Development of a single base extension method to resolve Y chromosome haplogroups in sub-Saharan African populations. Investigative Genetics 1: 6.  Archived 2011-07-28 at the Wayback Machine.
**राजेन्द्र जिज्ञासु** (जन्म : 28 मई सन् 1931) एक स्वतंत्रता सेनानी, आर्यसमाजी कार्यकर्ता, तथा हिन्दी साहित्यकार हैं। आप उर्दू, फारसी व कुछ अरबी एवं हिन्दी-अंग्रेजी-पंजाबी आदि भाषाओं के जानकार हैं। आपने आर्यसमाज के महापुरुषों के जीवन चरित लिखकर एक इतिहास बनाया है और तीन सौ से अधिक पुस्तकें लिखीं हैं। आप पं. गंगाप्रसाद उपाध्याय, स्वामी स्वतन्त्रानन्द जी और स्वामी सर्वानन्द जी आदि अनेक विद्वान महात्माओं के निकट सम्पर्क में रहें हैं। 

प्राध्यापक राजेन्द्र जिज्ञासु जी का जन्म 28 मई सन् 1931 को अविभाजित पंजाब के सियालकोट जिले के मालोमहे गाँव में हुआ था। श्री जीवनमल जी आपके पिताश्री थे और श्रीमती हरदेवी जी आपकी माता जी थीं।

कृतियाँ
-------

उर्दू में लिखा गया आर्यसमाज का समस्त साहित्य आपके दृष्टिगोचर हुआ है व आपने वह सब पढ़ा है। पुरानी पत्र पत्रिकाओं जिनका नाम अब केवल आर्यसमाज की पुस्तकों में इतिहास के रूप में ही मिलता है, उनकी भी फाइलें आपके साहित्य संग्रह में विद्यमान है। पं. लेखराम जी पर आपने छोटे-बड़े अनेक जीवन चरित् लिखे हैं। पं. गुरुदत्त विद्यार्थी, महात्मा हंसराज ग्रन्थावली, स्वामी दर्शनानन्द सरस्वती, पं. चमूपति जी, स्वामी सर्वदानन्द जी, पं. भगवद्दत्त रिसर्च स्कालर, पं. शान्ति प्रकाश जी, पं. रामचन्द्र देहलवी, मेहता जैमिनी, लौह पुरुष पं. नरेन्द्र, हैदराबाद, महाशय गोविन्दराम जी, स्वामी अमर स्वामी जी आदि अनेक आर्य महापुरुषों के जीवन चरित आपने लिखे हैं।

प्रा. राजेन्द्र जिज्ञासु जी ने पं. गंगाप्रसाद उपाध्याय ग्रन्थावली का भी चार वृहद खण्डों में सम्पादन व प्रकाशन किया है। पं. लक्ष्मण आर्य जी ने ऋषि दयानन्द जी का उर्दू में वृहद जीवन चरित्र लिखा था। जिसका हिन्दी में अनुवाद कर आपने दो खण्डों में प्रकाशन कराया है। अन्य अनेक विषयों के भी छोटे-बड़े ग्रन्थ आपने लिखे हैं। परोपकारी मासिक में आपकी लेख शृंखला ‘कुछ तड़फ कुछ झड़फ’ के नाम से वर्षों से प्रकाशित होती आ रही है।

आपने पंजाब के एक आर्य सन्त पंडित रूलियाराम जी का एक लघु एवं महत्वपूर्ण जीवन चरित लिखा है।

सन्दर्भ
-------

1. ↑  आर्यसमाज के यशस्वी साहित्यकार प्रा. राजेन्द्र जिज्ञासु’
2. ↑  मानव सेवा का अद्भुत प्रेरणादायक उदाहरण : पं. रुलिया राम
निर्देशांक: 43°21′55.1″N 5°50′45.8″W﻿ / ﻿43.365306°N 5.846056°W﻿ / 43.365306; -5.846056

**ला फोंक्लादा** पीने योग्य पानी का झरना है। ये स्पेन के ओविएदो शहर के दीवारों के बाहर स्थित है। ये अस्तूरीआ के राजा अल्फ़ान्सो तीसरे ने बनवाई थी। ये मध्यकाल के ईमारत है जो आज भी मौजूद है। इसका नाम लातीनी भाषा में (fontem calatam) शिलालेख पर इसका लिखा हुआ है। इसके आधार पर इसका नाम पड़ा. ये पूर्व-रोमानिस्किऊ शैली में बनी हुई है। इसे 1998ई. में यूनेस्को ने विश्व विरासत स्थलों में शामिल किया गया।

ये शहर की दीवार के पास और पुरानी रोमन सडक के पास स्थित है। इसके ऊपर अस्तूरीआ का चिन्ह (Victory Cross) बना हुआ है। 

The Foncalada, pre-romanesque fountain in today's city center of Oviedo.
अस्तूरीआ का चिन्ह पर दो मुख्या पंजीकरण हैं। (Hoc Sign) O Tvetvr Pivs, Hoc Signo Vi (Ncitvr, Inimicvs) और दूसरा (Signvm Salvtis Po) Ne Domine In Fonte (Ista Vt Non Permitas) Introire Angelvm Percv (Tientem)।

गैलरी
-----

* 
* 
* 
* 
*

बाहरी कड़ियाँ
-------------

* *Estudio de la morfologia de las piedras de la Universidad de Oviedo*
* Mirabilia Ovetensia:Ficha, reconstrucciones infograficas, y visita virtual al monumento.


|  |  |
| --- | --- |
|  |  विकिमीडिया कॉमन्स पर ***Fuente de Foncalada, Oviedo*** से सम्बन्धित मीडिया है।  |

सन्दर्भ
-------
**गीता गोपीनाथ** (जन्म ८ दिसंबर, १९७१) हार्वर्ड विश्वविद्यालय के अर्थशास्त्र विभाग में प्राध्यापक और केरल के मुख्यमंत्री के वित्तीय सलाहकार हैं। उन्होंने सभी मुद्राओं के मूल्य निर्धारण और यूरोप में संप्रभु ऋण चूक पर काम किया है।

जीवनी
-----

गीता का जन्म १९७१ में भारत के मैसूर शहर में हुआ था। उनके पिता टी.वी. गोपीनाथ केरल के कन्नूर जिले के किसान और उद्यमी हैं। उन्होंने स्नातक की डिग्री लेडी श्रीराम कॉलेज, दिल्ली विश्वविद्यालय (१९९२) से प्राप्त की और फिर उन्होंने वाशिंगटन विश्वविद्यालय (१९९६) से एम.ए. की। २००१, उन्होंने प्रिंसटन विश्वविद्यालय से पीएचडी पूरी की।

फ़िलहाल वह हार्वर्ड विश्वविद्यालय में अर्थशास्त्र के प्राध्यापक हैं। वह फेडरल रिजर्व बैंक ऑफ न्यू यॉर्क के सलाहकार भी हैं। केरल की वामपंथी सरकार द्वारा २१ जुलाई २०१६ को उन्हें केरल के मुख्यमंत्री का वित्तीय सलाहकार नियुक्त किया गया था।

वह संपादकीय पदों के साथ जुड़ी हुए हैं:

* अमेरिकी आर्थिक समीक्षा, अंतर्राष्ट्रीय अर्थशास्त्र जर्नल
* आई.एम.एफ. आर्थिक समीक्षा
* उभरते बाजार अर्थव्यवस्थाओं में मैक्रोइकॉनॉमिक्स एंड फाइनेंस

सन्दर्भ
-------

1. ↑  IMFBlog. "Gita Gopinath". *IMF Blog*. अभिगमन तिथि 19 October 2019.
2. ↑  "Professor Gopinath". मूल से 8 जून 2016 को पुरालेखित. अभिगमन तिथि 30 मई 2017.
3. ↑  "Harvard's newest India Connection". मूल से 8 जून 2016 को पुरालेखित. अभिगमन तिथि 30 मई 2017.
4. ↑  Q&A: Gita Gopinath, Professor of Economics, Harvard University
5. ↑  "Gita Gopinath appointed financial advisor to Kerala CM". मूल से 18 अगस्त 2016 को पुरालेखित. अभिगमन तिथि 2016-07-27.
**रिसिया बाज़ार** (Risia Bazar) भारत के उत्तर प्रदेश राज्य के बहराइच ज़िले में स्थित एक नगर है।

जनसांख्यिकी
-----------

रिसिया बाजार उत्तर प्रदेश के बहराइच जिले का एक नगर पंचायत शहर है। रिसिया बाजार शहर को 11 वार्डों में बांटा गया है, जहां हर 5 साल में चुनाव होते हैं। रिसिया बाजार नगर पंचायत की जनसंख्या 13,750 है, जिसमें 7,149 पुरुष हैं, जबकि 6,601 महिलाएं हैं, जो कि जनगणना इंडिया 2011 की रिपोर्ट के अनुसार हैं। 0-6 वर्ष की आयु के बच्चों की जनसंख्या 2396 है जो रिसिया बाजार (एनपी) की कुल जनसंख्या का 17.43% है। रिसिया बाजार नगर पंचायत में, महिला लिंग अनुपात 912 के राज्य औसत के मुकाबले 923 का है। इसके अलावा रिसिया बाजार में बाल लिंग अनुपात 902 के उत्तर प्रदेश राज्य औसत की तुलना में लगभग 988 है। रिसिया शहर की साक्षरता दर राज्य औसत से 59.01% कम है। 67.68% की। रिसिया बाजार में पुरुष साक्षरता लगभग 65.46% है जबकि महिला साक्षरता दर 51.92% है। रिसिया बाजार नगर पंचायत में कुल 2,219 से अधिक घर हैं जिनमें यह पानी और सीवरेज जैसी बुनियादी सुविधाओं की आपूर्ति करता है। यह नगर पंचायत सीमा के भीतर सड़कों का निर्माण करने और इसके अधिकार क्षेत्र में आने वाली संपत्तियों पर कर लगाने के लिए भी अधिकृत है।

विवरण
-----

रिसिया भारत के उत्तर प्रदेश राज्य के बहराइच जिले के रिसिया ब्लॉक में एक कस्बा है। यह देवीपाटन मंडल में स्थित एक कस्बा है। यह जिला मुख्यालय के बहराइच से उत्तर की ओर 14 कि. मी. दूर स्थित है। यह एक ब्लॉक हेड क्वार्टर भी है।

भूगोल
-----

रिसिया पिन कोड 271875 है और डाक प्रधान कार्यालय रिसिया है।

पास-पड़ोस
---------

बलदनपुरवा (2 किमी), मझौवा मुजेहना (2 किमी), परेरवा खान (3 किमी), करनिया (4 किमी),रिसिया मोड़ (4 किमी), जहाँबंगला चक (4 किमी),चकिया समय माता मंदिर (5 किमी)दूरी पर है ये सब रिसिया के नजदीकी गांव हैं। रिसिया पूर्व की ओर चित्तौरा ब्लॉक, बहराइच ब्लाॅक और विशेश्वरगंज ब्लाॅक हैं। दक्षिण की ओर महसी ब्लॉक, और पश्चिम की ओर शिवपुर ब्लॉक से घिरा हुआ है। बहराइच, नानपारा, बलरामपुर, लहरपुर रिसिया बाज़ार के पास के शहर हैं। रिसिया के सबसे प्रसिद्ध और सोशल मीडिया इनफ्लुयेंसर अनुज मिश्रा जी है जो इंटरनेट पर काफी वायरल रहते है जो चकिया समय गांव में रहते है

इन्हें भी देखें
---------------

* बहराइच ज़िला
* चकिया समय माता मन्दिर
* अनुज मिश्रा
* 
*

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।


  

**रोहू** (वैज्ञानिक नाम - *Labeo rohita*) पृष्ठवंशी हड्डीयुक्त मछली है जो ताजे मीठे जल में पाई जाती है। इसका शरीर नाव के आकार का होता है जिससे इसे जल में तैरने में आसानी होती है। इसके शरीर में दो तरह के मीन-पक्ष (फ़िन) पाये जाते हैं, जिसमें कुछ जोड़े में होते हैं तथा कुछ अकेले होते हैं। इनके मीन पक्षों के नाम पेक्टोरेल फिन, पेल्विक फिन, (जोड़े में), पृष्ठ फिन, एनलपख तथा पुच्छ पंख (एकल) हैं। इनका शरीर साइक्लोइड शल्कों से ढँका रहता है लेकिन सिर पर शल्क नहीं होते हैं। सिर के पिछले भाग के दोंनो तरफ गलफड़ होते हें जो ढक्कन या अपरकुलम द्वारा ढके रहते हैं। गलफड़ों में गिल्स स्थित होते हैं जो इसका श्वसन अंग हैं। ढक्कन के पीछे से पूँछ तक एक स्पष्ट पार्श्वीय रेखा होती है। पीठ के तरफ का हिस्सा काला या हरा होता है और पेट की तरफ का सफेद। इसका सिर तिकोना होता है तथा सिर के नीचे मुँह होता है। इसका अंतः कंकाल हड्डियों का बना होता है। आहारनाल के ऊपर वाताशय अवस्थित रहता है। यह तैरने तथा श्वसन में सहायता करता है।

भोजन के रूप में इसका विशेष महत्व है। भारत में ओड़िशा, बिहार, उत्तर प्रदेश, पश्चिम बंगाल तथा असम के अतिरिक्त थाइलैंड, पाकिस्तान और बांग्लादेश के निवासियों में यह सर्वाधिक स्वादिष्ट व्यंजनों में से एक समझी जाती है। ओड़िया और बंगाली भोजन में इसके अंडों को तलकर भोजन के प्रारंभ में परोसा जाता है तथा परवल में भरकर स्वादिष्ट व्यंजन दोलमा तैयार किया जाता है, जो अतिथिसत्कार का एक विशेष अंग हैं। बंगाल में इससे अनेक व्यंजन बनाए जाते हैं। इसे सरसों के तेल में तल कर परोसा जाता है, कलिया बनाया जाता है जिसमें इसे सुगंधित गाढ़े शोरबे में पकाते हैं तथा इमली और सरसों की चटपटी चटनी के साथ भी इसे पकाया जाता है। पंजाब के लाहौरी व्यंजनों में इसे पकौड़े की तरह तल कर विशेष रूप से तैयार किया जाता है। इसी प्रकार उड़ीसा के व्यंजन माचा-भाजी में रोहू मछली का विशेष महत्व है। ईराक में भी यह मछली भोजन के रूप में बहुत पसंद की जाती है। रोहू मछली शाकाहारी होती है तथा तेज़ी से बढ़ती है इस कारण इसे भारत में मत्स्य उत्पादन के लिए तीन सर्वश्रेष्ठ मछलियों में से एक माना गया है।

सन्दर्भ
-------

1. ↑  Dahanukar, N. (2010). "*Labeo rohita*". **2010**: e.T166619A6248771. डीओआइ:10.2305/IUCN.UK.2010-4.RLTS.T166619A6248771.en. Cite journal requires `|journal=` (मदद)
2. ↑  Khan, H.A. and V.G. Jhingran (1975) Synopsis of biological data on rohu *Labeo rohita* (Hamilton, 1822). FAO Fish. Synop. (111):100 p.
3. ↑  "कृत्रिम साधनों से मत्स्य बीज उत्पादन". मत्स्य विभाग उत्तर प्रदेश. मूल (एचटीएम) से 10 अप्रैल 2009 को पुरालेखित. अभिगमन तिथि २१ अप्रैल २००९. `|access-date=` में तिथि प्राचल का मान जाँचें (मदद)

   **क.**    **^**  अन्य दो मछलियाँ हैं- कतला और नैन जिसे मृगल भी कहते हैं।
खारे पानी की मछली विभिन्न रंगों और पैटर्न में होती हैं
**खारे पानी की मछली** , जिसे समुद्री  मछली भी कहा जाता है, यह समुद्र के पानी में रहने वाली मछली हैं। खारे पानी की मछली तैर सकती है और अकेले या एक बड़े समूह में रह सकती है जिसे शोलिंग कहा जाता है।

खारे पानी की मछलियों को मनोरंजन के लिए आमतौर पर एक्वेरियम में रखा जाता है। कई खारे पानी की मछलियाँ भी खाने के लिए पकड़ी जाती हैं, या जलीय कृषि में उगाई जाती हैं। हालांकि, कई मछली प्रजातियों को खत्म कर दिया गया है और अन्यथा समुद्री प्रदूषण या जलवायु परिवर्तन के कारण पारिस्थितिक परिवर्तनों से खतरा है।

आहार
----

समुद्र में रहने वाली मछलियां मांसाहारी , शाकाहारी या सर्वाहारी हो सकती हैं।समुद्र में शाकाहारी मछली शैवाल और फूलों वाली समुद्री घास जैसी चीजें खाते हैं। कई शाकाहारी भोजन में मुख्य रूप से शैवाल होते हैं। अधिकांश खारे पानी की मछलियाँ मैक्रोएल्गे और माइक्रोएल्गे दोनों को खाएँगी। कई मछलियाँ लाल, हरी, भूरी और नीली शैवाल खाती हैं, लेकिन कुछ मछलियाँ कुछ विशेष प्रकार की शैवालों को पसंद करती हैं। अधिकांश खारे पानी की मछलियाँ जो मांसाहारी होती हैं, वे कभी भी किसी भी परिस्थिति में शैवाल नहीं खाती है;मांसाहारी के आहार में झींगा, प्लवक, या छोटे क्रस्टेशिया शामिल होते हैं।

क़ैद
----

खारे पानी के मछली टैंक व्यवसायों और घरों में लोकप्रिय हैं।
संयुक्त राज्य अमेरिका में खारे पानी के एक्वैरियम एक बहु  मिलियन डॉलर  का उद्योग हैं। एक्वैरियम उपयोग के लिए हर साल लगभग 10 मिलियन समुद्री मछली संयुक्त राज्य अमेरिका में आयात की जाती हैं। संयुक्त राज्य अमेरिका दुनिया के किसी भी देश की तुलना में अधिक खारे पानी की मछली का आयात करता है। खारे पानी की मछलियों की लगभग 2,000 विभिन्न प्रजातियाँ हैं जिनका आयात और कैद में उपयोग किया जाता है। कई परिस्थितियों में, समुद्री व्यापार के लिए इस्तेमाल की जाने वाली मछलियों को साइनाइड जैसी हानिकारक रणनीति का उपयोग करके एकत्र किया जाता है। एक तरीका है कि लोग समुद्री मछलियों को कैद में प्रजनन करके प्रवाल भित्तियों की रक्षा करने की कोशिश कर रहे हैं। कैप्टिव-ब्रेड मछली को स्वस्थ और लंबे समय तक जीवित रहने की संभावना के लिए जाना जाता है।कैप्टिव-नस्ल की मछलियों में बीमारी की आशंका कम होती है क्योंकि वे जंगली के संपर्क में नहीं आती हैं और शिपमेंट प्रक्रिया के दौरान उन्हें नुकसान नहीं होता है। कैद में पाले जाने वाली मछलियाँ पहले से ही एक्वैरियम आवास और भोजन की आदी होती हैं।.

इन्हे भी देखे
-------------

* पीला तांग

सन्दर्भ
-------

1. ↑  Chesley, Paul (2017-01-05). "Ocean Habitats and Information". *National Geographic*. मूल से 2020-05-15 को पुरालेखित. अभिगमन तिथि 2018-10-21.
2. 1 2  Bale, Rachael (2016-05-03). "Breeding Aquarium Fish Can Help Save Reefs". *National Geographic*. मूल से 2018-10-26 को पुरालेखित. अभिगमन तिथि 2018-10-21.
3. 1 2  Actman, Jani (March 29, 2018). "See How Fish Get From Coral Reefs to Your Aquarium Tank". *National Geographic*. मूल से August 26, 2013 को पुरालेखित. अभिगमन तिथि January 28, 2021.
4. 1 2  Hauter, Stan. "What Saltwater Fish Eat in the Wild". *The Spruce Pets*. मूल से 2020-05-03 को पुरालेखित. अभिगमन तिथि 2018-10-21.

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85081173
* जी॰एन॰डी॰: 4038315-5
* बी॰एन॰एफ॰: cb11935577n (आँकड़े)
* एन॰डी॰एल॰: 01169208
* एन॰के॰सी॰: ph115373

 |
**यादृच्छिकता** (रैण्डमनेस) के अनेक अर्थ हैं। सामान्यतया, इसका अर्थ है बेतरतीब होना। किसी घटना के होने अथवा ना होने की यदि कोई दिशा निर्धारित नहीं है तथा वह अनजाने कारणों से किसी नयी स्थिति की ओर बढ़ी चली जा रही है तो ऐसी क्रिया को यादृच्छिक कहते हैं। यह एक गैर-संयोजित तरीके के साथ बढ़ता हुआ क्रियाओं का क्रम है जिसका कोई प्रयोजन नहीं होता।

उदाहरण के तौर पर एक साधारण चौसर का पासा किस दिशा में गिरेगा तथा उसके मुख-पृष्ठ पर कौन सा अंक ऊपर आएगा, इसका निर्धारण करना असंभव है जब तक पासों के साथ छेड़खानी ना की गयी हो। उसी तरह एक सामान्य सिक्के के उछलने पर यह पूरे विश्वास से कह पाना असंभव है कि चिट् आएगा या पट।

गणित एवं सांख्यिकी की भाषा में ऐसी घटनाओं के होना अथवा ना होने को प्रायिकता के आधार पर आँका जाता है जिसका मान शून्य और एक के बीच में रहता है।

यादृच्छिकता अक्सर आँकड़ों में प्रयोग की जाती है। यह अच्छी तरह से परिभाषित सांख्यिकीय गुणों, जैसे पूर्वाग्रह या सहसंबंध की कमी को दर्शाता है। कम्प्यूटेशनल विज्ञान में किसी क्रमरहित या यादृच्छिक संख्या प्राप्त करने के लिए कुछ जाने माने एल्गोरिद्म प्रयोग किये जाते हैं।
ख़ोलोदिलनिक पर्वत का एक दृश्य
**ख़ोलोदिलनिक पर्वत** (रूसी: гора́ Холоди́льник, रोपा ख़ोलोदिलनिक; अथवा со́пка Холодильник, सोपका ख़ोलोदिलनिक) रूस के सुदूर पूर्व में स्थित राज्य प्रिमोर्स्की क्राय की राजधानी व्लादिवोस्तोक का सब से ऊँचा पहाड़ है। यह २५७ मीटर (८४३ फ़ुट) की ऊँचाई रखता है और सिख़ोते-अलीन पर्वत शृंखला की एक चोटी है।

नाम का उच्चारण और अर्थ
----------------------

ध्यान दीजिये कि 'ख़ोलोदिलनिक' में 'ख़' के अक्षर का उच्चारण 'ख' से ज़रा भिन्न है। रूसी भाषा में 'ख़ोलोदिलनिक' का अर्थ 'फ़्रिज' (खाना ठंडा रखने वाला उपकरण) होता है।

भौगोलिक अक्षांश-रेखांश स्थिति
-----------------------------

अक्षांश-रेखांश (लैटिट्यूड-लॉन्गीट्यूड) के हिसाब से ख़ोलोदिलनिक पर्वत ४३°८'४३" उत्तर और १३१°५६'२४" पूर्व (43°8′43″N 131°56′24″E﻿ / ﻿43.14528°N 131.94000°E﻿ / 43.14528; 131.94000) पर स्थित है।

इन्हें भी देखें
---------------

* व्लादिवोस्तोक
* प्रिमोर्स्की क्राय

सन्दर्भ
-------

1. ↑  Владимир Леонидович Левицкий. "Владивосток (व्लादिवोस्तोक)". Приморское книжное изд-во, 1960.
खाचरियावास सीकर जिले की दांतारामगढ़ तहसील का एक गाँव है! यह एक मध्यम विकाशशील गाँव है ! इस गाँव को भैरो सिंह शेखावत और प्रताप सिंह खाचरियावास के गाँव के नाम से भी जान जाता है !

इस गाँव में हिन्दू और मुसलमान और जैन धर्मो के लोग निवास करते हैं! यहाँ पर लगभग सभी जातियों के लोग रहते हैं ! इस गाँव में सब से ज्यादा जाट जाति के लोग है, इसके अतिरिक्त राजपूत, ब्रह्मण, मीणा, हीर, रैगर, नायक, बलाई आदि जातियों के लोग रहते हैं !

यह गाँव मुख्यतया कृषि प्रधान गाँव है, गाँव की ज़मीन का ६० फ़ीसदी भाग मैदानी है और शेष भाग रेगिस्तानी है ! कृषि मैदान और रेगिस्तान दोनों भागो में की ज़ाती है ! गाँव के दक्षिणी भाग में एक छोटा जंगल है !

शिक्षा की दृष्टि से भी यह एक विकसित क्षेत्र है, इस गाँव में छह राजकीय प्राथमिक विद्यालय, एक राजकीय बालिका माध्यमिक विद्यालय, एक राजकीय उच्च माध्यमिक विद्यालय एवं चार निजी उच्च माध्यमिक विद्यालय है !

यहाँ एक विकसित राजकीय रेफेरल चिकित्सालय है ! यह अस्पताल आस-पास के क्षेत्र में सबसे बड़ा अस्पताल है, यहाँ पर अन्य सभी गाँवों के छोटे अस्पतालों से मरीज़ रेफर किये जाते हैं !

यातायात की यहाँ पर काफी अच्छी सुविधाए हैं ! जयपुर और सीकर का मिडवे होने से यहाँ पर रोडवेज़ और निजी बसों की अच्छी सुविधाए हैं ! सड़को की हालत भी अच्छी है !

मंदिरों एवं धार्मिक स्थल भी गाँव महत्वपूर्ण स्थान रखते हैं ! यहाँ मुख्यतया हनुमान जी, शिव जी और ठाकुर जी के मंदिर है !
प्रवर्धकों की लब्धि, इनपुट संकेत पर निर्भर करती है। अतः लब्धि का ग्राफ आवृत्ति के फलन के रूप में बनाया जाता है।
इलेक्ट्रॉनिक्स में किसी निर्बल संकेत के आयाम (या शक्ति) को बढ़ाना **प्रवर्धन** (Amplification) कहलाता है। वह परिपथ जो किसी संकेत का आवर्धन करता है, प्रवर्धक कहलाता है। आमतौर पर किसी प्रणाली के *संकेत आउटपुट* और *संकेत इनपुट* के अनुपात को प्रवर्धक का **प्रवर्धन गुणांक** (Amplification factor) अथवा **लब्धि** (Gain) अथवा **अभिलाभ** कहते हैं। इसे उसी अनुपात के दशमलव लघुगणक के रूप में भी परिभाषित किया जा सकता है।

### उदाहरण

**प्रशन** : किसी प्रवर्धक की निवेश प्रतिबाधा (input impedance) 50 ओम है तथा यह किसी 50 ओम के लोड को चला रहा है। जब इसका इनपुट 1 वोल्ट है तब इसका आउटपुत 10 वोल्त है। इसकी वोल्टता लब्धि और शक्ति लब्धि कितनी हैं।

वोल्तता लब्धि
{\displaystyle {\text{gain}}={\frac {V\_{\text{out}}}{V\_{\text{in}}}}={\frac {10}{1}}=10~{\text{V/V}}.}
यहाँ V/V लिखना या न लिखना वैकल्पिक है। लिखने से यह साफ-साफ दर्शाता है कि लिखा गया आंकड़ा वोल्टता लब्धि है, न कि शक्ति लब्धि।

शक्ति, *P* = *V*2/*R*, अतः **शक्ति लब्धि** की गणना इस तरह से करेंगे-

{\displaystyle {\text{gain}}={\frac {V\_{\text{out}}^{2}/50}{V\_{\text{in}}^{2}/50}}={\frac {V\_{\text{out}}^{2}}{V\_{\text{in}}^{2}}}={\frac {10^{2}}{1^{2}}}=100~{\text{W/W}}.}
यहाँ भी W/W लिखना वैकल्पिक है (चाहें तो लिखें या न लिखें)। 

शक्ति लब्धि को प्रायः डेसीबेल (decibels) में व्यक्त किया जाता है, इस प्रकार-

{\displaystyle {\text{gain-db}}=G\_{\text{dB}}=10\log G\_{\text{W/W}}=10\log 100=10\times 2=20~{\text{dB}}.}
स्पष्टतः लब्धि का मान 1 (= 0 dB) हो तो इनपुट और आउटपुट के शक्ति का स्तर समान होगा।

इन्हें भी देखें
---------------

* प्रवर्धक (amplifier)
* स्वतः लब्धि नियंत्रण (AGC)
* क्षीणता (Attenuation)
**राष्ट्रीय राजमार्ग २४** (National Highway 24) भारत का एक राष्ट्रीय राजमार्ग है। यह पूरा उत्तर प्रदेश में है और उत्तर-दक्षिण दिशा में चलता है। इसका उत्तरी अंत भारत व नेपाल की सीमा पर स्थित सोनौली और यह दक्षिणी अंत सैयदराजा में है। इस राजमार्ग का निर्माण पूर्व के राष्ट्रीय राजमार्ग 29 और 97 को पुनः नामकरण से हुआ है। नये संशोधन के अनुसार इसे तीन हिस्सों में तोड़ दिया गया है और अब अब दिल्ली से रामपुर तक एनएच-9, रामपुर से बरेली-पीलीभीत बाईपास रोड तक एनएच-530 तथा पीलीभीत बाईपास रोड से लखनऊ तक NH-30 कहलायेगा और पूरा एनएच-30 अब सितारगंज से शुरू हो कर पीलीभीत, शाहजहाँपुर, सीतापुर, लखनऊ, प्रयागराज, रीवा, जबलपुर, रायपुर, जगदलपुर होते हुए विजयवाड़ा तक जाता है।

मार्ग
-----

राष्ट्रीय राजमार्ग २४ उत्तर में भारत-नेपाल सीमा पर स्थित सोनौली से आरम्भ होता है। दक्षिण में जाते हुए यह। कोल्हुई, फरेन्दा, रवतगंज, गोरखपुर, भौरापुर, कौड़ीराम, घोसी, कोपागंज, मऊ, मरदह, गाज़ीपुर और ज़मानिया से गुज़रकर सैयदराजा में अंत होता है।

इन्हें भी देखें
---------------

* राष्ट्रीय राजमार्ग (भारत)
* राष्ट्रीय राजमार्ग २४ (भारत, पुराना संख्यांक)

सन्दर्भ
-------

1. ↑  "Rationalisation of Numbering Systems of National Highways" (PDF). नई दिल्ली: Department of Road Transport and Highways. मूल (PDF) से 2016-02-01 को पुरालेखित.
2. ↑  "राष्ट्रीय राजमार्गों के नये अंकाकन की अधिसूचना" (PDF). *भारत का राजपत्र*. मूल (PDF) से 4 मई 2018 को पुरालेखित. अभिगमन तिथि 31 मार्च 2020.
3. ↑  "NH-24 का बदला नाम, तीन हिस्सों में बंटा हाईवे". *Amar Ujala*. अभिगमन तिथि 2023-03-07.
| **ख़ोरूग़​  Хоруғ / Khorugh** |
| --- |
| ख़ोरूग़​ is located in ताजिकिस्तानख़ोरूग़​ख़ोरूग़​ताजिकिस्तान में स्थिति |
| सूचना |
| **प्रांत व देश**: | कूहिस्तोनी-बदख़्शान स्वशासित प्रान्त, ताजिकिस्तान |
| **जनसंख्या** (२००३): | ३०,००० |
| **मुख्य भाषा(एँ)**: | शुग़नी, पामीरी, ताजिक, रूसी |
| **निर्देशांक**: | 37°29′30″N 71°33′21″E﻿ / ﻿37.49167°N 71.55583°E﻿ / 37.49167; 71.55583 |

**ख़ोरूग़​** (ताजिक: Хоруғ, خاروغ‎‎, Khorugh) मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त की राजधानी है। यह उस प्रान्त के शुग़नोन​ ज़िले की प्रशासनिक राजधानी भी है। पामीर पर्वतों में २,२०० मीटर की ऊँचाई पर पंज नदी और ग़ुन्द​ नदी के संगम-स्थल पर स्थित यह शहर अपने मनोहर पर्वतीय वातावरण के लिए जाना जाता है।

नाम का उच्चारण
--------------

'ख़ोरूग़​' शब्द में बिन्दु-वाले 'ख़' के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इसमें 'ग़' अक्षर के उच्चारण पर भी ध्यान दें क्योंकि यह भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इतिहास
------

१९वीं सदी के अंतिम चरणों तक यह इलाक़ा बुख़ारा के अमीर, अफ़ग़ानिस्तान के शाह, रूसी साम्राज्य और ब्रिटेन के बीच विवादित था। उस शताब्दी के अंत तक रूस ने यहाँ विजय पा ली और १८९६ में यहाँ अपना एक क़िला बना लिया। यहीं से गुज़रने वाली पंज नदी रूसी साम्राज्य और अफ़ग़ानिस्तान की नई सरहद बन गई। जब सोवियत संघ बना तो उसने १९२५ में ख़ोरूग़​ को गोरनो-बदख़्शान की राजधानी बना दिया। सोवियत नेताओं ने बहुत कोशिश करी कि सोवियत संघ के अन्य भागों से लोग यहाँ आ बसें लेकिन बिना उद्योगों और उपजाऊ ज़मीन की कमी वाली इस धरती पर यह प्रयास असफल रहा। यह क्षेत्र आज भी ताजिकिस्तान के सबसे ग़रीब इलाक़ों में गिना जाता है।

कुछ दृश्य
---------

* ख़ोरूग़​ का एक नज़ाराख़ोरूग़​ का एक नज़ारा
* ख़ोरूग़​ हवाई अड्डाख़ोरूग़​ हवाई अड्डा
* शहर से पहाड़ों का एक दृश्यशहर से पहाड़ों का एक दृश्य
* दुशान्बे से ख़ोरूग़​ का दुर्गम राजमार्गदुशान्बे से ख़ोरूग़​ का दुर्गम राजमार्ग

मौसम
----

ख़ोरूग़​ का मौसम अर्ध-शुष्क है। इसकी सर्दियाँ ठंडी और बर्फ़ व वर्षा से भरपूर होती हैं। गरिमयों में अधिक गर्मी पड़ती है और बारिश कम या बिलकुल नहीं होती।

| ख़ोरूग़​ के जलवायु आँकड़ें |
| --- |
| माह | जनवरी | फरवरी | मार्च | अप्रैल | मई | जून | जुलाई | अगस्त | सितम्बर | अक्टूबर | नवम्बर | दिसम्बर | वर्ष |
| औसत उच्च तापमान °C (°F) | −1.2 (29.8) | 0.6 (33.1) | 6.8 (44.2) | 15.7 (60.3) | 21.4 (70.5) | 26.6 (79.9) | 30.1 (86.2) | 30.4 (86.7) | 26.1 (79) | 18.2 (64.8) | 9.5 (49.1) | 2.3 (36.1) | 15.54 (59.98) |
| औसत निम्न तापमान °C (°F) | −11.2 (11.8) | −8.9 (16) | −1.7 (28.9) | 5.2 (41.4) | 8.6 (47.5) | 12.1 (53.8) | 15.2 (59.4) | 15.1 (59.2) | 9.9 (49.8) | 4.1 (39.4) | −1.1 (30) | −6.5 (20.3) | 3.4 (38.12) |
| औसत वर्षा मिमी (inches) | 33.8 (1.331) | 35.5 (1.398) | 45.6 (1.795) | 42.2 (1.661) | 29.9 (1.177) | 8.4 (0.331) | 3.7 (0.146) | 1.4 (0.055) | 1.0 (0.039) | 5.6 (0.22) | 7.5 (0.295) | 11.5 (0.453) | 226.1 (8.901) |
| स्रोत: विश्व मौसम संस्थान (संयुक्त राष्ट्र) |

इन्हें भी देखें
---------------

* कूहिस्तोनी-बदख़्शान स्वशासित प्रान्त

सन्दर्भ
-------

1. ↑  World Weather Information Service – Khorog, January 2011, accessdate: 05 जनवरी 2011, United Nations
**ख़ानुम**, या ख़ानम (उज़्बेक : ज़ोनिम, अज़रबैजान: ज़ानिम, तुर्की: हनम, फ़ारसी : خانم, उर्दू : خانم, बंगाली :খাঁনম, মানম, सिलहटी: ꠈꠣꠘꠝ) एक मूल रूप से मध्य से प्राप्त एक महिला शाही और अभिजात शीर्षक है। एशियाई शीर्षक, और बाद में मध्य पूर्व और दक्षिण एशिया में इसका इस्तेमाल किया गया था। यह एक संप्रभु या सैन्य शासक के लिए खान शीर्षक के समकक्ष है, जिसका उपयोग आधुनिक रूप से चीन के उत्तर और उत्तर पश्चिम में रहने वाले मध्यकालीन घुमंतू मंगोल जनजातियों द्वारा किया जाता है। 283 और 289 के बीच उनके प्रमुख के लिए "ख़ान" को जियानबेई परिसंघ  में एक शीर्षक के रूप में भी देखा जाता है।  राउरन पहले लोग थे जिन्होंने अपने सम्राटों के लिए खगान और खान का उपयोग किया था, जिओनाग्नू के चानू की जगह, जिसे ग्रूससेट और अन्य लोग तुर्क मानते हैं। 

तुर्की में, यह हनम वर्तनी है। हनिम अफेन्दी का शीर्षक खानम (तुर्की हानिम) और एफेन्दी शब्दों का मेल है।

दक्षिण एशिया में, विशेष रूप से अफगानिस्तान में, खैबर पख्तूनवा, सिंध, बलूचिस्तान और उत्तर भारत में, खानम को उच्च सामाजिक स्थिति की मुस्लिम महिलाओं के लिए एक सम्मान के रूप में उपयोग करने के लिए अनुकूलित किया गया है।

यह भी देखें
-----------

* बेगम
* हानिम
* ख़ातून

संदर्भ
------

1. ↑  Henning, W. B. 'A Farewell to the Khagan of the Aq-Aqataran',"Bulletin of the School of Oriental and African studies – University of London", Vol 14, No 3, p 501–522
2. ↑  Zhou 1985, p. 3–6
3. ↑  René Grousset (1988). *The Empire of the Steppes: A History of Central Asia now*. Rutgers University Press. पपृ॰ 61, 585, n. 92. आई॰ऍस॰बी॰ऍन॰ 0-8135-1304-9.
**खांडबहाले.कॉम** (khandbahale.com) १९९८ में स्थापित एक भाषा कंपनी है और इसका मुख्यालय नाशिक, भारत में है। कंपनी एक डिजिटल बहुभाषी अनुवाद मंच है जो २३ भाषाओं में उपलब्ध है। यह छात्रों को उनकी मूल भाषाओं के माध्यम से दूसरी भाषा सीखने में मदद करने के लिए बनाया गया है। कंपनी की स्थापना सुनील खांडबहाले ने की है। 

कंपनी विशेष रूप से ग्रामीण क्षेत्रों में इंटरनेट तक पहुंच नहीं होने वाले फीचर फोन पर शब्दों का अनुवाद करने के लिए ऑफ़लाइन लघु संदेश सेवा (एसएमएस) बनाने के लिए भी जानी जाती है। कंपनी को वास्विक इंडस्ट्रियल रिसर्च अवार्ड, 2014 मिला है।

बाहरी कड़ियाँ
-------------

* "खांडबहाले.कॉम" "आधिकारिक वेबसाइट"

सन्दर्भ
-------

1. ↑  Smruti, Koppikar (1 October 2014). "More to Marathi manoos than what meets the eye". Hindustan Times. अभिगमन तिथि 1 October 2014.
2. ↑  "Best Local Language Website, India Digital Award 2012". *IAMAI.Org*. Internet And Mobile Association of India. मूल से 23 दिसंबर 2016 को पुरालेखित. अभिगमन तिथि 18 January 2012.
3. ↑  "Connecting Masses, South Asia's Best Telecom Innovations" (PDF). *Digital Empowerment Foundation*. mBillionth (2012): 84. 1 January 2012. अभिगमन तिथि 1 January 2012.
**ख़रगोश** या **लीपस** (अंग्रेज़ी: Lepus) तारामंडल खगोलीय विषुवत वृत्त और शिकारी तारामंडल से बिलकुल दक्षिण में स्थित एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। पुरानी खगोलशास्त्रिय पुस्तकों में इसे अक्सर एक ख़रगोश के रूप में दर्शाया जाता था जिसका पीछा पड़ौसी शिकारी तारामंडल की काल्पनिक शिकारी की आकृति कर रही था।

तारे
----

ख़रगोश तारामंडल में आठ मुख्य तारे हैं, हालांकि वैसे इसमें दर्ज़नों तारे स्थित हैं। इसके चार तारे (α लॅप, β लॅप, γ लॅप और δ लॅप) एक चकोर आकृति बनाते हैं जिसे "अर्श अल-जऔज़ा" (यानि "जऔज़ा का सिंहासन") या "कुरसी अल-जऔज़ा अल-मुअक्ख़र" (यानि "जऔज़ा की आख़री कुरसी") बुलाया जाता है। α लॅप तारा, जिसे आरनॅब भी कहते हैं, इस तारामंडल का सब से रोशन सितारा है। ख़रगोश तारामंडल में एक ऍम७९ नाम की मॅसिये वस्तु भी स्थित है, जो एक धुंधला-सा गोल तारागुच्छ (ग्लॉब्यूलर क्लस्टर) है।

इन्हें भी देखें
---------------

* अल्फ़ा लेपोरिस तारा
* तारामंडल

सन्दर्भ
-------

1. ↑  Levy, David H. (2005). Deep Sky Objects. Prometheus Books. ISBN 1-59102-361-0.
2. ↑  Ridpath, Ian; Tirion, Wil (2001), Stars and Planets Guide, Princeton University Press, ISBN 0-691-08913-2
लियोनिद ब्रेझ़नेव
**लियोनिद ईलिच ब्रेझ़नेव** (रूसी: Леонид Ильич Брежнев, *'झ़' के लिए उच्चारण सहायता*), (19 दिसम्बर 1906 - 10 नवम्बर 1982) सोवियत संघ की कम्युनिस्ट पार्टी की केन्द्रीय समिति के भूतपूर्व महासचिव थे और सन् 1964 से सन् 1982 में अपनी मृत्यु तक सोवियत संघ के प्रमुख शासक थे। वह 1960 से 
1964 तक और 1977 से अपनी मृत्यु तक सोवियत संघ के राष्ट्रपति भी थे। उनका अठाराह साल का शासनकाल जोसेफ़ स्टालिन के अलावा किसी भी अन्य सोवियत शासक से लम्बा था। इस काल में उन्होने एक ओर सोवियत संघ को सैन्य रूप से बहुत शक्तिशाली बनाया और उसका विश्व-स्तर पर प्रभाव बहुत बढ़ाया, लेकिन दूसरी ओर सोवियत संघ की आर्थिक स्थिति काफ़ी मंदा हो गयी। इस आर्थिक कमज़ोरी को सोवियत संघ के सन् 1991 में ख़त्म होकर टूट जाने का एक मुख्य कारण बताया जाता है।

नाम का उच्चारण
--------------

'ब्रेझ़नेव' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

इन्हें भी देखें
---------------

* सोवियत संघ
* निकिता ख़्रुश्चेव​